23.   ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. Α. 99808 της 1/11 Δεκ. 1964  (ΦΕΚ Β΄ 608) Περί διαδικασίας και δικαιολογητικών επί τη βάσει των οποίων χορηγούνται και διατίθενται υπό των αναδόχων εκτελέσεως πάσης φύσεως έργων του Δημοσίου, αι βάσει του Ν.Δ. 2931/54 χορηγούμεναι προκαταβολαί. Έχοντες υπ’ όψιν: 1)Τας διατάξεις «περί εκτελέσεως Δημοσίων Έργων». 2)Τον Νόμ. 2212/1952 «περί αναγραφής εις τον Κρατικόν προϋπολογισμόν πιστώσεων κλπ. εις βάρος των Κεφαλαίων Ανασυγκροτήσεως», το Ν.Δ. 2957/1954 «περί Δημοσίων Επενδύσεων και συμπληρώσεων, των σχετικών προς ταύτας διατάξεων του Δημοσίου Λογιστικού» και την υπ’ αριθ. Α. 69809/24.9.63 απόφασιν του Υπουργού Δημοσίων Έργων «περί εκτελέσεως των έργων Προγράμματος Δημοσίων Επενδύσεων» (ΦΕΚ 438/28.9.63 τεύχος Β΄). 3)Τας διατάξεις του Ν.Δ. 2931/54 «περί χορηγήσεως προκαταβολών εις αναδόχους εκτελέσεως πάσης φύσεως έργων του Δημοσίου και έργων κοινής υποδομής του Ν.Α.Τ.Ο.». 4)Τας διατάξεις του υπ’ αριθ. 630/1962 Β.Δ/τος «περί καθορισμού των άνευ συμπράξεως του Υπουργού Εθνικής Αμύνης εκδιδομένων υπουργικών αποφάσεων», αποφασίζομεν: Α΄.Χορηγούνται προκαταβολαί εις τους αναδόχους πάσης φύσεως έργων του Δημοσίου υπό τους όρους του άρθρ. 1 παρ. 2 και 3 του Ν.Δ. 2931/54. Αι προκαταβολαί χορηγούνται και δια τας ήδη εν εκτελέσει εργολαβίας και εάν δια της οικείας συμβάσεως δεν προβλέπεται η χορήγησις προκαταβολής ή και εάν δεν προβλέπεται όρος περί αποκλεισμού πάσης μετά την υπογραφήν της συμβάσεως αναθεωρήσεως τιμών, της τελευταίας ταύτης ελλείψεως καλυπτομένης δια δηλώσεως του εργολάβου αποδεχομένου τοιούτον όρον. Εις τας περιπτώσεις ταύτας το ύψος της χορηγηθησομένης προκαταβολής θα υπολογίζηται βάσει του προκύπτοντος ποσού εάν εκ της αρχικής αξίας της εργολαβίας αφαιρεθεί η αξία των μέχρι της αιτήσεως της προκαταβολής εκτελεσθεισών εργασιών, εκδιδομένου προς τον σκοπόν τούτον λογαριασμού της εργολαβίας. Δια την χορήγησιν και απόσβεσιν της προκαταβολής ισχύουσι τα κάτωθι: Ι.Μηχανήματα και Εργαλεία. 1.Αίτησις του αναδόχου των έργων προς την επιβλέπουσαν το έργον Υπηρεσίαν περί της προκαταβολής, περιλαμβάνουσα την συμβατικήν αξίαν του έργου, την αξίαν των απαραιτήτων δια την εκτέλεσιν αυτού μηχανημάτων και εργαλείων και το υπ’ αυτού απαιτούμενον ποσοστόν προκαταβολής, εντός των ορίων του άρθρ. 1 παρ. 3 του ως άνω Ν.Δ/τος. 2.Εγγυητική επιστολή ανεγνωρισμένης υπό του Δημοσίου Ελληνικής Τραπέζης ή του Ταμείου Συντάξεων Μηχανικών Εργοληπτών Δημοσίων Έργων (Τ.Σ.Μ.Ε.Δ.Ε.) ή γραμμάτιον παρακαταθήκης του Ταμείου Παρακαταθηκών και Δανείων, καλύπτουσα το σύνολον των αιτουμένων προκαταβολών. Εν προκειμένω η προκαταβολή δύναται να ζητήται να αναλαμβάνηται και τμηματικώς. 3.Αντίγραφον κεκυρωμένον της Εργολαβικής Συμβάσεως. 4.Δήλωσις του αναδόχου περί της συμβατικής αξίας του έργου εφ’ όσον τούτο δεν προκύπτει εκ της συμβάσεως. 5.Αναλυτικός πίναξ των δια την εκτέλεσιν του έργου απαραιτήτων μηχανημάτων και εργαλείων και την απαιτουμένην δια την προμήθειαν αυτών δαπάνην, μετά προτιμολογίου (προσφοράς) περί αυτών του προμηθευτού. 6.Η επιβλέπουσα το έργον Υπηρεσία, αφού ελέγξη και διαπιστώση την αναγκαιότητα των μηχανημάτων και εργαλείων δια την εκτέλεσιν του έργου, αποφασίζει την χορήγησιν της αιτουμένης προκαταβολής, καθορίζουσα και το ύψος αυτής δυνάμενον να καλύψη ολόκληρον την αξίαν των μηχανημάτων και εργαλείων, εντός όμως του κατά το άρθρ. 1 παρ. 3 του ως άνω Ν.Δ/τος ποσοστού της συμβατικής αξίας του έργου. Βάσει των άνω δικαιολογητικών και αντιγράφου της παρούσης, εκδίδεται κανονικός λογαριασμός υπό του επιβλέποντος Μηχανικού αρμοδίως τεθεωρημένος. Το ποσόν αυτού κατατίθεται επ’ ονόματι του αναδόχου εις δεσμευμένον λογαριασμόν παρά τη Τραπέζη της Ελλάδος ή, όπου δεν υφίσταται πρακτορείον αυτής, παρά τη Εθνική Τραπέζη της Ελλάδος υπό τον τίτλον «δεσμευμένος λογαριασμός προκαταβολής αναδόχου εκτελέσεως Δημοσίων Έργων». Ο λογαριασμός δέον να περιέχη και τον προσδιορισμόν της εργολαβικής συμβάσεως. Ο ανωτέρω λογαριασμός θα κινήται δι’ επιταγών του αναδόχου επ’ ονόματι του προμηθευτού προσυπογεγραμμένων υπό της επιβλεπούσης το έργον Υπηρεσίας. 7.Δια την προσυπογραφήν των επιταγών υπό της επιβλεπούσης τον έργον Υπηρεσίας του όλου ή του μέρους της προκαταβολής απαιτείται η κατάθεσις των κάτωθι δικαιολογητικών: α)Συμφωνητικού μεταξύ αναδόχου και προμηθευτού περί αγοραπωλησίας των ανωτέρω εγκριθέντων μηχανημάτων και εργαλείων, εις την οποίαν δέον να προσδιορίζηται και ο χρόνος φορτώσεως (προμήθεια εξωτερικού) ή παραδόσεως (προμηθείας εσωτερικού) όστις δέον να ευρίσκηται εντός του συμβατικού προγραμματισμού του έργου. (Αντί της σελ. 130,07(α) Σελ. 130,07(β) Τεύχος 603-Σελ.47 23.Β.α.23 Γενικές Διατάξεις β)Δηλώσεως του αναδόχου ότι τα προμηθευθησόμενα μηχανήματα και εργαλεία είναι αρίστης ποιότητος και καινουργή ή επίσημον πιστοποιητικόν ανεγνωρισμένου Γραφείου Ελέγχου ότι είναι μεν μεταχειρισμένα αλλ’ ελαφρώς, ούτως ώστε η εκ της χρήσεως αυτών φθορά να μη υπερβαίνη το 20% του καινουργούς. Προκειμένου δια μηχανήματα και εργαλεία αγοραζόμενα εις το εξωτερικόν τούτο θα βεβαιούται παρά του Εμπορικού Επιμελητηρίου της Ελλάδος. 8.(Η απόσβεσις της προκαταβολής πραγματοποιείται δια κρατήσεως επί των εκάστοτε εκδιδομένων λογαριασμών πληρωμής, υπολογιζομένης εις 10% της αξίας των εκτελεσθεισών εργασιών.). Δια της υπ’ αριθ. Α. 32013 της 30 Μαρτ./25 Απρ. 1966 (ΦΕΚ Β΄ 247) αποφ. Υπ. Συντον., Οικον. και Δημ. Έργων ετροποποιήθη η ανωτέρω παρ. 8 και ωρίσθη, ότι η απόσβεσις της προκαταβολής πραγματοποιείται δι’ επιβολής κρατήσεως επί των εκάστοτε εκδιδομένων λογαριασμών πληρωμής ποσοστού ίσου προς το καταβληθέν ποσοστόν της προκαταβολής. Δια την περίπτωσιν όμως των υλικών θα υφίσταται επί πλέον ο περιορισμός, ότι το παρακρατούμενον ποσοστόν δέον να καλύπτη την αξίαν των ενσωματωμένων υλικών. 9.Η εγγυητική επιστολή της προκαταβολής δύναται να μειούται δι’ εγγράφου γνωστοποιήσεως του αποδέκτου προς τον εκδότην, δια το ποσόν της εκάστοτε γενομένης αποσβέσεως δια τον λογαριασμόν του έργου. 10.Εις περίπτωσιν εκπτώσεως του αναδόχου η απόσβεσις ολοκλήρου της προκαταβολής γενήσεται δια του πρώτου εκδοθησομένου μετά την έκπτωσιν του λογαριασμού του έργου. Εάν, λόγω ανεπαρκείας του ποσού του λογαριασμού τούτου δεν είναι δυνατή η ως άνω απόσβεσις, ο ανάδοχος υποχρεούται εις την εντός τριών ημερών επιστροφήν του εναπομένοντος υπολοίπου, άλλως τούτο εισπράττεται εις βάρος της εγγυητικής επιστολής. 11.Εις περίπτωσιν περιορισμού της συμβατικής αξίας του έργου λόγω μερικής εκτελέσεως αυτού υπαιτιότητι του Δημοσίου, ο ανάδοχος υποχρεούται να επιστρέψη εις το Δημόσιον το υπόλοιπον της μη αποσβεσθείσης προκαταβολής τμηματικώς εις ίσας μηνιαίας δόσεις και εντός προθεσμίας ίσης προς την συμβατικήν προθεσμίαν του έργου. Εις περίπτωσιν μη προσκομίσεως υπό του αναδόχου γραμματίου καταθέσεως μηνιαίας τινός δόσεως, το Δημόσιον δύναται να εισπράξη ταύτην εις βάρος της εγγυητικής επιστολής της προκαταβολής. Σελ. 130,08(β) Τεύχος 603-Σελ. 48 ΙΙ.Υλικά. 1.Ισχύουσιν όλαι αι ανωτέρω διατάξεις, πλην των περιπτώσεων της παρ. 7 εδαφ. β΄, της παρ. 8 και της παρ. 11 αντί των οποίων εφαρμόζονται τα κάτωθι: Η απόσβεσις της προκαταβολής πραγματοποιείται δια κρατήσεως επί των εκάστοτε εκδιδομένων λογαριασμών πληρωμής της αξίας των ενσωματωθέντων ή πιστοποιηθέντων υλικών υπολογιζομένης βάσει της ληφθείσης τιμής δια τον υπολογισμόν της χορηγηθείσης προκαταβολής. Εις περίπτωσιν περιορισμού της συμβατικής αξίας του έργου υπαιτιότητι του Δημοσίου, μεταφέρονται αι υποχρεώσεις του προμηθευτού υλικών υπέρ του Δημοσίου, καταβάλλεται δε εις τον ανάδοχον η αξία των μη ενσωματωθέντων ή πιστοποιηθέντων επί τόπου των έργων υλικών βάσει της αξίας αυτών κατά τον χρόνον της συνάψεως του συμφωνητικού προμηθείας επιστρεφομένης τω αναδόχω της εγγυητικής επιστολής προκαταβολής. Β΄.Ο ανάδοχος εισπράττων τας προκαταβολάς, κατά τα ανωτέρω, θεωρείται ως αποδεχθείς ανεπιφυλάκτως τους όρους της παρούσης. Η υπό του αναδόχου μη συμμόρφωσις προς τας υπό του Ν.Δ. 2931/54 και της παρούσης αποφάσεως υποχρεώσεις του, βεβαιουμένη δι’ ητιολογημένης αποφάσεως του αρμοδίου Υπουργού συνιστά παράβασιν των όρων της Συμβάσεως της εργολαβίας και ειδικόν λόγον κηρύξεως τούτου εκπτώτου εξ αυτής. Εις την περίπτωσιν ταύτην οφείλονται και τόκοι υπερημερίας δια την εισπραχθείσαν προκαταβολήν. Γ΄.Η παρούσα ισχύει και δια τα Ν.Π.Δ.Δ. των οποίων η εκτέλεσις των έργων ενεργείται κατά τας περί Εκτελέσεως των Δημοσίων Έργων διατάξεις οπότε, όπου προβλέπεται δια της παρούσης Επιβλέπουσα Υπηρεσία είναι το Διοικητικόν Συμβούλιον του Ν.Π.Δ.Δ. Γενικές Διατάξεις 23.Β.α.23 